arnastofnun/IGC-2024 huggingface dataset:
Fjársýsla ríkisins

Fjársýsla ríkisins (áður Ríkisbókhald) er ríkisstofnun sem sér um fjármál ríkisins. Fjársýslustjóri veitir Fjársýslu ríkisins forstöðu og er skipaður af fjármálaráðherra til fimm ára í senn og ber ábyrgð gagnvart honum. Hlutverk Fjársýslu ríkisins er að samræma reikningsskil ríkisaðila og tryggja tímanlegar og áreiðanlegar upplýsingar um fjármál ríkisins og stuðla að öruggri og skilvirkri greiðslumiðlun fyrir ríkissjóð.

Helstu verkefni Fjársýslu ríkisins eru

Saga.

Árið 1910 var ráðinn aðalbókari á skrifstofu Stjórnarráðsins til að annast bókhald Landssjóðs. Fyrstu lögin um starfsemi Ríkisbókhalds voru sett árið 1931 og giltu þau allt fram til ársins 1966. Þá voru sett ný lög og komið á nýrri skipan um samningu fjárlaga og bókhald ríkisins. Árið 1997 varð Ríkisbókhald sérstök ríkisstofnun með lögum nr. 88/1997. Árið 1952 fluttist launaafgreiðsla ríkisins til Ríkisbókhalds en hún var síðar færð undir fjármálaráðuneytið og síðan aftur 1998 til Ríkisbókhalds. Embætti ríkisféhirðis heyrir undir Ríkisbókhald frá 1. mars 2002 og var þá nafni stofnunarinnar breytt úr Ríkisbókhald í Fjársýsla Ríkisins og forstöðumaður hennar ber starfsheitið fjársýslustjóri.
Útlendingur

Útlendingur kallast maður sem telst ekki tilheyra þeirri þjóð og því þjóðfélagi þar sem hann er staddur. Oft eru útlendingar framandi með tilliti til útlits, tungumáls, ætternis og svo framvegis. Í lögum margra ríkja, þar á meðal Íslandi, eru þeir taldir vera útlendingar sem hafa ekki ríkisborgararétt í því ríki. Þegar útlendingar taka upp búsetu í nýju landi og verða með einhverjum formlegum hætti hluti af annarri þjóð, til dæmis með því að öðlast nýtt ríkisfang, kallast þeir nýbúar. Misjafnt er hvort barn teljist útlendingur ef annað eða báðir foreldrar þess eru útlendingar.

Útlendingahatur.

Útlendingafælni eða útlendingahatur beinist oft að útlendingum en ekki síður að nýbúum sem flust hafa milli landa til að verða hluti af nýrri þjóð jafnvel þótt þeir hafi dvalið í landinu í langan tíma. Þess eru dæmi að útlendingahatur beinist að annarri og þriðju kynslóð innflytjenda. Útlendingahatur getur tekið á sig ýmsar myndir, svo sem ótti við framandi menningu eða trúarbrögð, á menningartáknum og áhrifum af annarri menningu eða andstyggð á fólki með framandi útlit.
Silja Aðalsteinsdóttir

Silja Aðalsteinsdóttir (f. 3. október 1943) er íslenskur bókmenntafræðingur, rithöfundur, ritstjóri og þýðandi.

Silja lauk stúdentsprófi frá Menntaskólanum í Reykjavík árið 1963, BA-prófi í íslensku og ensku frá Háskóla Íslands árið 1968 og kandídatsprófi í íslenskum bókmenntum frá Háskóla Íslands árið 1974.

Silja er höfundur fjölda bóka, meðal annars ævisagna og bóka um íslenskar bókmenntir. Meðal bóka hennar eru námsbækurnar "Bók af bók" sem er sýnisbók íslenskra bókmennta frá siðaskiptum til 1918, ætluð til kennslu í framhaldsskólum og bókin "Orð af orði", sem er bókmenntasaga og sýnisbók bókmennta fram til siðaskipta. Silja var um langt skeið ritstjóri Tímarits Máls og menningar, var ritstjóri Þjóðviljans um skeið og hafði umsjón með menningarefni í DV frá 1996-2003.

Silja hlaut Íslensku bókmanntaverðlaunin árið 1995 fyrir bókina "Skáldið sem sólin kyssti, ævisögu Guðmundar Böðvarssonar" og Íslensku þýðingarverðlaunin fyrir þýðingu sína á "Wuthering Heights" eftir Emily Brontë árið 2006. Hún hlaut riddarakross Hinnar íslensku fálkaorðu árið 2015 fyrir framlag sitt til íslenskra bókmennta.

Eiginmaður Silju var Gunnar Karlsson (1939-2019) prófessor í sagnfræði við Háskóla Íslands og áttu þau tvær dætur.
Östersund

Östersund er borg í Jämtland í Svíþjóð, á austurströnd vatnsins Storsjön. Íbúar eru um 51.000 (2017). Borgin var stofnuð á 18. öld.
21 Jump Street

21 Jump Street er kvikmynd þar sem Channing Tatum og Jonah Hill fara með aðalhlutverk.
Ljósanótt

Ljósanótt er hátíð, sem árlega er haldin í Reykjanesbæ fyrstu helgi septembermánaðar. Hátíðin er kennd við ljós þau sem notuð eru til að lýsa upp Keflavíkurberg, sem er sá hluti Hólmsbergs, sem snýr að víkinni, Keflavík. Hátíðin var fyrst haldin haustið 2000.

Haldnar eru sýningar af ýmsu tagi, tónleikar, sýningar og margs konar samkomur. Verslanir hafa ýmiss konar tilboð og margt er sér til gamans gert. Hápunktur hátíðarinnar er á laugardagskvöldinu, en þá er samkoma á Myllubakka, þar sem þekktar hljómsveitir skemmta á meðan dimmir. Þegar myrkur er skollið á eru ljósin á Berginu kveikt og síðan er flugeldasýning. Bergið blasir við frá Myllubakka og sjá áhorfendur því vel þegar ljósin eru kveikt.

Frumkvöðull Ljósanætur var Steinþór Jónsson, bæjarstjórnarmaður og hótelstjóri á Hótel Keflavík. Haldin er samkeppni um lag Ljósanætur og er lagið flutt á hátíðinni hverju sinni.
Magnús Einarsson á Hvilft

Magnús Einarsson var íslenskur bóndi á 19. öld. Hann fæddist 23. júlí 1809 í Kollafjarðarnesi á Ströndum, sonur Einars Jónssonar dannebrogsmanns, á Kollafjarðarnesi. (f. 9. júlí 1754, d. 6. desember 1845) og konu hans Þórdísar Guðmundsdóttur (f. um 1777, d. 31. júlí 1861). Tvíburabróðir Magnúsar var Ásgeir Einarsson alþingismaður og annar bróðir Torfi Einarsson alþingismaður.

Magnús braust úr sárri fátækt í álnir og gerðist stórbóndi á Hvilft í Önundarfirði. í Strandasýslu. Hann dó 27. maí 1870.

Magnús var helsti stuðningsmaður Jóns forseta á Vestfjörðum og var jafnframt varamaður hans sem alþingismaður fyrstu árin. Á þessum árum var enn mikilvægara en nú að hafa góða stuðningsmenn heima í héraði, því í þessum fyrstu kosningum til Alþingis var Jón Sigurðsson úti í Kaupmannahöfn og þurfti því alfarið að treysta á menn heima í héraði. Í skrifum Lúðvíks Kristjánssonar, fræðimanns eftir hans miklu rannsóknir, er berlega ljóst að Magnús á Hvilft er maðurinn sem Íslendingar eiga að þakka hina traustu forystu í baklandi Jóns á Vestfjörðum og gaf honum undirstöðu til sinnar kröftugu sjálfstæðisbaráttu.

Þess má geta að í Hrafnseyrarnefnd sat einn afkomanda Magnúsar, Gunnlaugur Finnsson, bóndi og f.v. alþingismaður á Hvilft, Önundarfirði.
Georg prins af Cambridge

Georg, prins af Cambridge ("George Alexander Louis", f. 22. júlí 2013), er sonur Vilhjálms Bretaprins og Katrínar, hertogaynju af Cambridge. Hann er þriðji í erfðaröðinni að bresku krúnunni. Systir hans Karlotta prinsessa er fjórða í röðinni á eftir honum.
Spínatkál

Spínatkál eða Mustarðspínat eða tatsoi (fræðiheiti "Brassica rapa var. perviridis") er káltegund og blaðgrænmeti.
Vestdalseyri

Vestdalseyri er eyri við ós Vestdalsár í Seyðisfirði. Þar var lítið sjávarpláss og þorp í rúma öld, eða frá 1851-1963. Í upphafi var þar rekin verslun og hvalstöð. Gránufélagið reisti þar stórt verslunarhús og bryggju og þar voru aðalstöðvar þess á Austurlandi. Sóknarkirkja Seyðfirðinga var á Vestdalseyri á árunum 1882-1922 en var þá flutt á núverandi stað inn á Fjarðaröldu. Um aldamótin 1900 var íbúafjöldi á Vestdalseyri um 180 manns.

Þekktir Vestdalseyringar eru m.a. Vilmundur Jónsson landlæknir, Karl Dunganon hertogi af St. Kilda og Vilborg Dagbjartsdóttir skáld.

Á stríðsárunum hreiðraði setulið um sig á Vestdalseyri og víðar um Seyðisförð en þá var farið að halla undan fæti fyrir byggðarlaginu. Samfélagið á Vestdalseyri átti löngum undir högg að sækja gagnvart Seyðisfjarðarkaupstað og svo fór að lokum að byggðin lagðist af þótt bæjarstæðið væri bæði gott og fallegt og sólríkara en flestir aðrir staðir við fjörðinn.

Allmiklar byggðarleifar sjást enn á Vestdalseyri.
Götungar

Götungar (fræðiheiti: "Foraminifera") eru einfrumungar sem tilheyra frumdýrum. Margar götungategundir eru viðkvæmar fyrir umhverfisbreytingum og rannsóknir á götungum eru gagnlegar til þess að meta umhverfisaðstæður í sjó. Götungar lifa flestir í sjó. Þeir hafa verið þekktir allt frá fornlífsöld en hafa verið sérstaklega algengir allt frá krítartímabilinu.
Fjölverkavinnsla

Fjölverkavinnsla ("e. multitasking") í tölvum er þegar mörg verkefni eru framkvæmd á sama tíma. Fjölverkavinnslan gerir tölvum kleift að keyra mörg forrit í einu og skipta á milli þeirra án upplýsingataps. Til dæmis þegar unnið er að ritgerð í ritvinnsluforriti og leitað að heimildum með vafra.

Örgjörvar.

Í tilviki einstakra örgjörva er samt ekki verið að vinna mörg verkefni í einu heldur hafa þeir þann eiginleika að útdeila tíma sínum milli þeirra verkefna sem hann á eftir að framkvæma. Hver örgjörvir skiptir á milli verkefna mörgum milljón sinnum á sekúndu og því getur sýnst svo að örgjörvinn sé að sinna mörgum verkefnum á sama tíma. Þeir geta þó útvistað vinnslu sinni þannig að aðrir örgjörvar eða örgjörvakjarnar, séu þeir til staðar, sjái um vinnsluna. Með þeim hætti geta örgjörvar í sameiningu unnið að mörgum verkefnum á nákvæmlega sama tíma.
Johan Christhop Sabinsky

Johan Christhop Sabinsky (oft nefndur Jóhann Sabinsky í íslenskum heimildum) var þýskur múrarameistari sem vann að byggingu Hóladómkirkju. Framkvæmdir hófust 1757 og kirkjan átti að heita fullgerð haustið 1763.

Sabinsky eignaðist barn með íslenskri vinnukonu. Barnið lést aðeins nokkra daga gamalt og var múrað inn í vegg í anddyri kirkjunnar og má þar sjá minningartöflu Sabinskys um dóttur sína.
Kain og Abel

Kain og Abel (hebreska: הֶבֶל ,קַיִן "Qayin", "Hevel") voru, samkvæmt 4. kafla Fyrstu Mósebókar, synir Adams og Evu. Kain er sagður akuryrkjumaður en Abel hjarðmaður. Kain var fyrsti maðurinn sem fæddist í heiminn og Abel var sá fyrsti sem dó. Kain myrti bróður sinn vegna afbrýðisemi þar sem fórn Abels var guði þóknanlegri en fórn Kains.
Vefnaður

Vefnaður eða dúkur er efni sem er ofið úr þráðum eða garni. Garn er búið til með því að spinna hráa ullar-, bómullar eða hörþræði saman. Vefnaður er búin til með því að vefa, prjóna, hekla, hnýta eða þrýsta trefjum saman (filt).
Kútter

Kútter (úr ensku: "cutter") er venjulega lítið þiljað seglskip með eitt eða tvö möstur þar sem stórseglið er (gaffalsegl eða þríhyrnt segl), stundum gaffaltopp, minnst tvö framsegl og bugspjót að framan. Þessi tegund seglskips sem er upprunnin á Englandi var einnig vinsæl á Íslandi frá lokum 19. aldar og fram á 20. öld. Þeir gátu verið mjög stórir, og sumir voru með litla messansiglu að aftan. Þeir voru í notkun langt fram á vélbátaöld og fengu sumir vél og stýrishús síðar á lífsleiðinni.

Vélbátar með sama lagi og stýrishúsið að framan, upprunnir á Englandi, voru líka kallaðir kútterar.
Kastilía-La Mancha

Kastilía-La Mancha (spænska: "Castilla-La Mancha") er sjálfstjórnarsvæði á Suður-Spáni. Það skiptist í Albacete-hérað, Ciudad Real-hérað, Cuenca-hérað, Guadalajara-hérað og Toledo-hérað.
Pósitívismi

Pósitívismi getur átt við:
Anúket

Anúket (fornegypska: ˁnkt) var gyðja Nílar í Elefantínu og öðrum stöðum ofarlega í fljótinu og í Núbíu. Hof hennar stóð á eyjunni Seheil í hinni fornu Núbíu. Hún var sýnd sem kona með fjaðrahatt á höfði. Hún var hluti af guðaþrenningu með Knúm og Satis. Hugsanlega hefur hún verið dóttir þeirra eða önnur eiginkona Knúm.

Á Elefantínu var skrúðganga til heiðurs Anúket haldin í fyrsta mánuði uppskerutíðarinnar, Semu. Við lok Semu þegar fljótið fer aftur að vaxa héldu Egyptar Anúkethátíð og köstuðu verðmætum gjöfum í ána til að þakka fyrir vatnið.
Krókódílarnir

Krókódílarnir (stofnaðir haustið 2004) er stuðningsmannahópur handknattleiksdeildar ÍBV. &lt;br&gt;

Krókódílarnir voru stofnaðir af 20 velunnurum handknattleiks í Vestmannaeyjum. &lt;br&gt;

Þeirra markmið var að styða fjárhagslega við bæði handknattleiksdeild karla og kvenna hjá ÍBV-Íþróttafélagi. &lt;br&gt;

Einnig var tilgangurinn að veita liðunum stuðning inná vellinum. Er því öllum meðlimum Krókudílanna veittur aðgangur að öllum heimaleikjum karla og kvenna í handknattleik í deildarkeppni. &lt;br&gt;

Einnig bjóða krókódílarnir félagsmönnum sínum léttar veitingar í hálfleik. &lt;br&gt;

Formaður félagsins er Haraldur Hannesson
Friedrich Fröbel

Friedrich Wilhelm August Fröbel (f. 21. apríl 1782 – d. 21. júní 1852) rak fyrsta skóla sinnar tegundar og var oft nefndur faðir leikskólans. Skólinn var ætlaður leikskólakennaranemum en hann hóf starfsemi sína árið 1839 í Þýskalandi. Fröbel kallaði skóla sinn Barnagarð þar sem hann vildi að börnin hefðu aldingarð til að leika sér í og gætu skoðað náttúruna. Fröbel líkti börnum sínum við plöntur í garðinum, sem þarf hita, sólskin og raka til að dafna og að börnin þyrftu að njóta ástúðar og gleði til að geta þrifist. Aðalþættir í skóla Fröbels var skemmtun og leikir sem hann vildi að börnin gætu notið bernsku sinnar og sem mestrar hamingju. Hann taldi leiki vekja áhuga barnanna á hlutunum í kringum þau, auka skilning þeirra og sköpunarafl og jafnframt auka sjónarsvið þeirra.

Fröbel lagði mesta áherslu á gildi leiks og skemmtunar framar öðrum uppeldisfræðingum. Það má segja að Fröbel hafi á vissan hátt stýrt leik barna, þar sem hann bjó til leikföng eða svo kallaðar „gjafir“ og voru þessar leikgjafir alls tíu. Með því að leika með gjafirnar á ýmsa vegu taldi Fröbel að börnin myndu öðlast þekkingarfæðilega innsýn á náttúrulegan hátt. Markmiðið með gjöfum Fröbels var að veita börnum þekkingu á heiminum ásamt því að tákna form náttúrunnar, veita þekkingu um hana og hafa visst fagurfræðilegt gildi. Fröbel taldi að þegar börn kæmust í snertingu við náttúruna, hefðu eitthvað fyrir stafni, nytu væntumþykju og önnuðust aðra, fengju þau fyrstu innsýn í ábyrgð og skyldur.

Fröbel lagði mikla áherslu á náttúruna og má þar nefna að plöntur og dýr voru háttskrifaðar hjá honum. Einnig vildi Fröbel að börnin ræktuðu sitt eigið blóma- eða plöntubeð. Með þessu taldi hann að börnin lærðu að þekkja tegundir og á sama tíma örvaðist læsi þeirra þar sem allar plönturnar voru merktar með nöfnum. Augsýnilegt er að Fröbel lagði mikla áherslu á leik barna, útveru þeirra og tengsl við náttúru, þar sem þessir þættir stuðli samtímis að auknum þroska barna.
Kot

Kot getur átt við:
Doug Benson

Douglas Robert „Doug“ Benson (fædd 1964) er bandarískur leikari og gamanleikari.
Seth Green

Seth Benjamin Green (fædd 1974) er bandarískur gamanleikari og kvikmyndaframleiðandi.
Paul Rudd

Paul Stephen Rudd (fæddur 6. apríl 1969) er bandarískur leikari og gamanleikari.
Larry the Cable Guy

Daniel Lawrence "Larry" Whitney (fæddur 1963), þekktur sem Larry the Cable Guy, er bandarískur leikari og gamanleikari.
Chris Elliott

Christopher Nash „Chris“ Elliott (fæddur 1960) er bandarískur leikari og gamanleikari.
Tina Fey

Elizabeth Stamatina „Tina“ Fey (fæddur 1970) er bandarískur leikari og gamanleikari.
Sanaa Lathan

Sanaa McCoy Lathan (fædd 1971) er bandarískur leikari.
Amaya

Amaya er frjáls WYSIWYG-vefsíðuritill, sem er ekki lengur studdur, með innbyggðan vafra. Hann var þróaður af frönsku rannsóknarstofnuninni INRIA árið 1996. Kóðinn byggðist á franska SGML-ritlinum Grif . Síðar tóku Alþjóðasamtök um veraldarvefinn ritilinn upp og notuðu til að prófa vefstaðla í stað Arena. Amaya hefur þannig verið fyrstur til að styðja ýmsa vefstaðla.
Handheld Device Markup Language

Handheld Device Markup Language eða HDML var ívafsmál fyrir farsímavefi sem fyrirtækið Unwired Planet (síðar Openwave) þróaði um 1996. Fyrirtækið sótti um stöðlun málsins hjá W3C en það varð þó aldrei að staðli. Þess í stað varð HDML ein af stoðum ívafsmálsins WML sem var þróað fyrir WAP-samskiptareglurnar árið 1998.
Stórfurstadæmið Finnland

Stórfurstadæmið Finnland (finnska: "Suomen suuriruhtinaskunta", sænska: "Storfurstendömet Finland", latína: "Magnus Ducatus Finlandiæ", rússneska: "Великое княжество Финляндское") var sjálfstætt ríki innan Rússneska keisaradæmisins frá 1809 til 1917. Stórfurstatitillinn var einn af titlum Rússakeisara en stórfurstadæmið naut mikils sjálfræðis, fékk endurreist stéttaþing og gerði finnsku að ríkismáli. Áður hafði Finnland verið hluti af Svíþjóð en einn af titlum Svíakonunga var stórhertogi af Finnlandi. Rússar unnu Finnland af Svíum í Finnlandsstríðinu 1809. Í upphafi 20. aldar reyndi Nikulás 2. að innlima Finnland í Rússaveldi, gera rússnesku rétttrúnaðarkirkjuna að ríkiskirkju, rússnesku að opinberu tungumáli og fella finnska herinn inn í rússneska herinn. Mikil andstaða var við þessar fyrirætlanir í Finnlandi og eftir að Nikulás sagði af sér í mars 1917 (í Októberbyltingunni) lýstu Finnar yfir sjálfstæði. Skömmu síðar hófst borgarastyrjöld. Sovétmenn reyndu að leggja landið aftur undir sig í Vetrarstríðinu 1939-1940.
Gasaströndin

Gasaströndin er mjótt landsvæði í Mið-Austurlöndum við botn Miðjarðarhafsins og er ekki viðurkennt sem hluti neins sjálfstæðs ríkis "de jure". Það dregur nafn sitt af Gasaborg sem er stærsta borgin á svæðinu. Langflestir íbúanna eru Palestínumenn og svæðið er að nafninu til undir stjórn heimastjórnar Palestínumanna, en svæðin kringum landnemabyggðir Ísraelsmanna, helstu vegir og landamæri eru undir stjórn Ísraelshers.

Gasaströndin er 360 km2 og þar búa yfir 1,8 milljónir manna.

Gasaströndin er eitt þeirra svæða sem Ísraelar hertóku í Sex daga stríðinu 1967. Samkvæmt Oslóarsamkomulaginu frá 1993 heyrir Gasaströndin undir heimastjórn Palestínumanna og er ásamt Vesturbakkanum hluti heimastjórnarsvæða Palestínumanna.

15. ágúst 2005 hóf ríkisstjórn Ariels Sharon niðurrif landnemabyggða og brottflutning gyðinga og herstöðva Ísraelshers frá Gasaströndinni. Ísrael mun þó halda stjórn yfir hafsvæðinu undan ströndinni og mjórri landræmu með fram landamærunum við Egyptaland.
Jarðskjálftinn í Lissabon

Jarðskjálftinn í Lissabon átti sér stað í Lissabon í Portúgal laugardaginn 1. nóvember árið 1755 um 9:40 að staðartíma. Í kjölfar jarðskjálftans reið flóðbylgja yfir borgina og eftir það kviknaði í byggingum sem sluppu við flóðið. Talið er að af 200.000 íbúum borgarinnar hafi 30-40.000 týnt lífinu. Borgin var rústir einar á eftir. Jarðskjálftinn hafði mikil áhrif á nýlenduveldi Portúgala og átti þátt í hnignun þess næstu ár. Mikið af fólki var í kirkju þegar jarðskjálftinn reið yfir þar sem bar upp á einn helgasta dag kaþólsku kirkjunnar, Allraheilagramessu og hrundu meðal annars heilu kirkjubyggingarnar yfir fólk.

Jarðskjálftinn fannst um alla Evrópu og í Norður-Afríku. Flóðbylgjan skall ekki aðeins á Lissabon heldur eyðilagði þorp og bæi við Algarve, á Asóreyjum, Madeira og strönd Marokkó. Flóðsins varð líka vart á Bretlandseyjum.
Pappi

Pappi er þykkt og stíft pappírsefni sem er nokkuð grófari en venjulegur pappír. Pappi er ódýr og endingargóður og notast aðallega við gerð umbúða og skilta. Í upphafi var hann líka notaður sem undirlag fyrir teikningar og málningar.
John Spencer

John Spencer (fæddur John Speschock, Jr. 20. desember, 1946 – 16. desember 2005) var bandarískur leikari sem var þekktastur fyrir hlutverk sín í The West Wing, The Rock og L.A. Law.

Einkalíf.

Spencer var uppalinn í Totowa, New Jersey og var af írskum og úkraínskum uppruna. Stundaði hann nám við "Fairleigh Dickinson háskólann" og New York-háskólann en hætti til að taka upp leiklistina.

Spencer var í langtíma sambandi við leikkonuna og danshöfundinn Patricia Mariano.

Andlát.

Spencer lést úr hjartaáfalli 16. desember 2005. Andlát hans hafði áhrif á söguþráð The West Wing en ári áður hafði persóna hans Leo McGarry fengið hjartaáfall í þættinum. Stutt en hjartnæm skilaboð frá Martin Sheen birtust fyrir þáttinn "Running Mates", sem var fyrsti nýji þátturinn eftir andlát Spencers. Andlát persónu Spencers var fyrst fjallað um í byrjun þáttarins "Election Day Part I", sem var sýndur 2. apríl 2006.

Ferill.

Leikhús.

Fyrsta leikhúsverk Spencers var árið 1973 í "Boom Boom Boom". Síðan þá kom hann fram í leikritum á borð við "Still Life", "The Ballad of Soapy Smith", "Division Street", "The Day Room" og "Glimmer Glimmer &amp; Shine".

Sjónvarp.

Fyrsta sjónvarpshlutverk Spencers var árið 1964 í sjónvarpsþættinum "The Patty Duke Show".

Spencer kom fram sem gestaleikari í sjónvarpsþáttum á borð við Miami Vice, Law &amp; Order, L.A. Doctors og "Lois &amp; Clark: The New Adventures of Superman".

Á árunum 1990-1994, lék Spencer í lögfræðiþættinum L.A. Law sem Tommy Mullaney.

Spencer var þekktastur fyrir hlutverk sitt sem Leo McGarry, starfsmannastjóra Hvíta hússins í dramaþættinum The West Wing sem hann lék frá 1999 – 2006. Nafn hans var haldið í opnunarlista þáttarins út sjöundu þáttaröðina sem var einnig sú síðasta.

Kvikmyndir.

Fyrsta kvikmyndahlutverk Spencers var árið 1979 í Meteor. Kom hann síðan fram í kvikmyndum á borð við Key Exchange, Black Rain, Green Card, The Rock, Cop Land og The Negotiator.

Verðlaun og tilnefningar.

Drama Desk-verðlaunin

Golden Globe-verðlaunin

Emmy-verðlaunin

Obie-verðlaunin

Screen Actors Guild-verðlaunin

TV Guide-verðlaunin

Viewers for Quality Television-verðlaunin
Rósettusteinninn

Rósettusteinninn er steinn þar sem sami texti er letraður á þremur tungumálum. Hann fannst árið 1799 í egypska þorpinu Rosetta og hann varð lykill að því að hægt var að ráða ritmál sem skráð er með híeróglýfum. Áletrunin á steininum er talin vera frá árinu 196 fyrir Krist. Áletrunin er skrifuð með híeróglýfum, fornegypsku og forngrísku.
Varúðarreglan

Varúðarreglan er meginregla sem kveður á um að ef grunur leikur á um að tiltekin framkvæmd eða stefna geti valdið almenningi eða umhverfi tjóni þá skuli skortur á vísindalegri fullvissu um að aðgerðin valdi tjóni ekki koma í veg fyrir fyrirbyggjandi aðgerðir. Sönnunarbyrðin fellur því á þann sem hyggst takast framkvæmdina á hendur og aðilar geta ekki skýlt sér á bak við skort á öruggum rannsóknarniðurstöðum sem skera úr um skaðsemi framkvæmdarinnar. Reglan felur í sér viðurkenningu á þeirri félagslegu ábyrgð að verja almenning og umhverfið fyrir hugsanlegum skaða.

Kveðið er á um varúðarregluna í ýmsum alþjóðasamningum og hún hefur verið lögfest í sumum löndum en útfærsla og túlkun hennar getur verið mjög mismunandi. Það er til dæmis ekki samstaða um það hvort hún eigi að teljast meginregla eða möguleg nálgun. Hún hefur verið gagnrýnd á þeim forsendum að ströng beiting hennar geti staðið í vegi fyrir allri nýsköpun og sumir hafa haldið fram að ströng beiting varúðarreglunnar útiloki varúðarregluna sjálfa.
Suður-Kínahaf

Suður-Kínahaf er hafsvæði í Kyrrahafi sem markast gróflega af Malakkaskaga í vestri, Borneó í suðri, Indókína og Kína í norðri og Filippseyjum og Taívan í austri, hafið er um 3.500.000 km² að flatarmáli

Hinar agnarlitlu Suður-Kínahafseyjar eru þúsundir talsins og skiptast milli ríkjanna sem eiga strandlengju að hafinu.

Ríkin og yfirráðasvæðin sem eiga strönd að Suður-Kínahafi eru:
Theresa Caputo

Theresa Caputo (3. júlí 1966) er bandarískur raunveruleikastjarna.
Olís deildin

Olís deildin eða Olís deild getur átt við:
2. deild karla í handknattleik

2. deild karla í handknattleik er þriða deildin í Íslandsmótinu í handknattleik, deildin var stofnuð árið 1972. &lt;br&gt;

Deildin hét "3. deild karla". Ef deildin væri aftur sett á laggirnar væri nafn hennar í dag 2. deild karla. &lt;br&gt;

Deildin hefur ekki verið starfrækt síðan tímabilið 1998-1999

Meistarasaga.

Eftirfarandi lið hafa unnið sér þátttökurétt í 1. deild karla eftir að hafa lent í tveimur efstu sætunum. &lt;br&gt;
Refilsaumur

Refilsaumur er forn útsaumsaðferð. Bayeux-refillinn er saumaður með refilsaumi. Hann er saumaður með áteiknuðum mynstrum. Varðveist hafa altarisklæði frá miðöldum með refilsaum. Refilsaumur er unninn í tveimur áföngum, fyrst er saumaður flatsaumur og svo saumaðir þræðir þvert yfir hann með ákveðnu millibili og þeir festir niður með litlum sporum.
Kirkjubólskirkja

Kirkjubólskirkja er útkirkja frá Holti og var helguð Maríu guðsmóður og Þorláki biskupi helga fyrir siðaskipti. Núverandi kirkja er timburkirkja sem byggð var 1886 og endurbyggð í upphaflegri mynd 1978. Kirkjan á kaleik og patínu frá 1792 og skírnarsá úr kopar.